
ROMÂNIA

JUDEŢUL TIMIŞ

MUNICIPIUL TIMIŞOARA

ADMINISTRATOR PUBLIC
BIROUL SALUBRIZARE


SC2019-33.226/19.12.2019
REFERAT DE APROBARE A PROIECTULUI DE HOTĂRÂRE
privind aprobarea modificării tarifelor aferente sortării deșeurilor reziduale și a deșeurilor reciclabile, tarife practicate de operatorul  Companiei Locale de Termoficare  COLTERM SA 
în Stația de sortare a deșeurilor   Timișoara
1. Descrierea situației actuale
Stația de sortare deșeuri a Municipiului Timișoara este gestionată de Compania Locală de Termoficare  COLTERM SA în urma aprobării prin Hotărârea de Consiliu Local al Municipiului Timișoara nr. 496/24.10.2018 privind delegarea gestiunii, prin atribuire directă, a serviciului  ,,Operare și întreținere a Stației de sortare deșeuri din Municipiul Timișoaraˮ către Compania Locală de Termoficare COLTERM S.A. Timișoara, precum şi aprobarea Studiului de oportunitate, Caietului de sarcini, Contractului de delegare a gestiunii, și a tarifelor pentru activităţile de operare și întreținere a Stației de sortare deșeuri din Municipiul Timișoara, fiind încheiat Contractul nr. SC2018-25.346 din 29.10.2018 privind delegarea de gestiune, prin atribuire directă, a serviciului de sortare a deșeurilor  - Operare și întreținere a Stației de sortare deșeuri din Municipiul Timișoara. 

În condițiile unor noi reglementări legislative cu aplicabilitate  începând cu data de 01.01.2019,  Compania Locală de Termoficare  COLTERM, a solicitat modificarea tarifelor pentru anul 2019 aferente serviciilor de sortare a deșeurilor reziduale și a deșeurilor reciclabile în luna februarie 2019, solicitarea fiind aprobată prin Hotărârea de Consiliu Local  al Municipiului Timișoara nr. 109 din  19.03.2019 .  În urma acestei hotărâri a fost încheiat Actul Adițional nr. 1 din 20.03.2019 la contractul de delegare a gestiunii, prin atribuire directa, a serviciului de sortare a deșeurilor – Operare și întreținere a Stației de sortare deșeuri din Municipiul Timișoara nr. SC2018 -25.346 din 29.10.2019. 
Prin documentația  Companiei Locale de Termoficare COLTERM SA nr. 27038 din 11.12.2019 înregistrată la Primăria Municipiului Timișoara cu nr. CM2019-163  din 11.12.2019 completată cu documentația nr. 27.604 din 17.12.2019 înregistrată la Primăria Municipiului Timișoara cu nr. CCM2019-39 din 17.12.2019,  completată cu nr. 27.791 din 19.12.2019 înregistrată la Primăria Municipiului Timișoara cu nr. CCM2019-40 din 19.12.2019, Compania Locala de Termoficare COLTERM SA, solicită modificarea tarifelor aferente sortării deșeurilor reziduale și a deșeurilor reciclabile practicate începând cu 01.01.2020 și  stabilite prin Actul adițional nr. 1 din 20.03.2019, anexa la Hotărârea de Consiliu Local al Municipiului Timișoara nr. 109 din 19.03.2019.  
Conform:

· Ordonanței de Urgență nr. 74 din 17 iulie 2018, pentru modificarea şi completarea Ordonanţei de urgenţă a Guvernului nr. 196/2005 privind Fondul pentru mediu contribuția pe economia circulară 
· pentru deșeurile municipale destinate a fi eliminate prin depozitare (taxa de depozitare) se majorează de la 30 lei/tonă pentru anul 2019  la 80 lei/tonă începând cu 01.01.2020,  a Legii nr. 211/2011 privind regimul deşeurilor   și a Legii nr. 249/2015 privind modalitatea de gestionare a ambalajelor;              , 
· includerii în tarif a majorării realizate, la poarta Depozitului de Deșeuri Nepericuloase Ghizela care a fost aprobată prin Hotărârea Consiliului Județean Timiș nr. 274 din 16.122019, majorare  pe care operatorul de salubrizare nu a luat-o în calcul până în prezent;
· Modificării contribuției ANRSC, cuprinsă la categoria cheltuieli cu protecția mediului, care reprezintă 0,12% din Veniturile obținute din activitatea de salubrizare, datorată creșterii acestora;
Având în vedere aceste prevederi, Compania Locală de Termoficare COLTERM TIMIȘOARA, a înaintat cele trei documentații la care s-a facut referire mai sus, pentru analiză și aprobare.  În urma analizării acestei documentații, considerăm justificată modificarea tarifelor Companiei Locale COLTERM SA în Stația de sortare a deșeurilor Timișoara. 
2. În concluzie, ținând cont de modificările legislative și de propunerea Companiei Locale COLTERM SA,  luăm act de aceasta și  propunem aprobarea modificării tarifelor aferente sortării deșeurilor reziduale și a deșeurilor reciclabile, tarife practicate   de Compania Locală de Termoficare  COLTERM SA. 

